STPI วอลุ่มแน่น-บวกแรง 7% นิวไฮในรอบ 2 ปี คาดเก็งกำไรหุ้นได้ประโยชน์ตั้งรัฐบาลชุดใหม่
STPI วอลุ่มแน่น-บวกแรง 7% นิวไฮในรอบ 2 ปี คาดเก็งกำไรหุ้นได้ประโยชน์ตั้งรัฐบาลชุดใหม่
STPI วอลุ่มแน่น-บวกแรง7% นิวไฮในรอบ 2 ปี คาดเก็งกำไรหุ้นได้ประโยชน์ตั้งรัฐบาลชุดใหม่
11 ก.ค. 2562

ผู้สื่อข่าวรายงานว่า บริษัท เอสทีพี แอนด์ ไอ จำกัด (มหาชน) หรือ STPI ณ เวลา 15.57 น. อยู่ที่ระดับ 9.75 บาท บวก 0.65 บาท หรือ 7.14% ด้วยมูลค่าซื้อขาย 374.27 ล้านบาท ราคาหุ้นปรับตัวแรงในรอบ 2 ปี 2 เดือน โดยนับตั้งแต่หุ้นขึ้นไปทดสอบระดับ 9.75 บาท เมื่อวันที่ 21 เม.ย.60

บล.โกลเบล็ก ระบุในบทวิเคราะห์ว่า คาดดัชนีตลาดหุ้นไทยปรับตัวขึ้นต่อ โดยได้แรงหนุนจากประธานเฟดส่งสัญาณปรับลดอัตราดอกเบี้ย ในการแถลงต่อสภาคองเกรส ขณะที่สัญญาณน้ำมัน WTI ปรับตัวขึ้นแรง 4.5% จะเป็นตัวหนุนหุ้นกลุ่มพลังงาน
ส่วนปัจจัยในประเทศมีประเด็นบวกจากความคืบหน้าทางการเมือง หลังมีราชกิจจานุเบกษา โปรดเกล้าฯ แต่งตั้ง ครม. ชุดใหม่วานนี้ โดยคาดดัชนีเคลื่อนไหวในกรอบ 1,730-1,747 จุด เน้นลงทุนในหุ้นที่ได้ประโยชน์จากการจัดตั้งรัฐบาลชุดใหม่ (STEC CK STPI)
 
บล.โนมูระ พัฒนสิน ระบุในบทวิเคราะห์ว่า STPI Earnings outlook: ธุรกิจผ่านจุดต่ำสุดมาแล้ว และคาดจะพลิกมาทำกำไรปีนี้ 2.09 พันล้านบาท เริ่มเห็นสัญญาณบวกการได้รับงาน และมีลุ้นงานประมูลมากขึ้นในครึ่งหลังปี 2562 รวมถึง จะเริ่มเห็นผลการกระจายความเสี่ยงผ่านการลงทุนธุรกิจอื่นๆ
Catalyst: กลุ่ม Mid small จะเป็นตัวเลือกที่เริ่มน่าสนใจ และมีแนวโน้มได้รับงานก่อสร้างเพิ่ม 4.0-6.2 พันลบ.ในช่วงครึ่งหลังปี 62 หนุนผลประกอบการฟื้นตัวเด่น ในขณะที่มีโอกาสได้รับค่าชดเชยเพิ่มกลับคืนมาในอนาคต ซึ่งคาดคืบหน้าในไตรมาส 3/62 และจะเป็น upside ต่อประมาณการปี 62
Valuation :ราคาพักฐานสั้นจบลง ลุ้น Outperform ต่อ ยังเป็นจุดลงทุนได้ หลังผ่านจุดแย่สุดของธุรกิจมาแล้ว มูลค่าพื้นฐาน19F ที่ 8.50 บาท